NaiveNeuron/SloPal huggingface dataset:
Blaha, Ľuboš, poslanec NR SR (2017-05-16):
Ďakujem. Už iba veľmi stručne zhrniem a, samozrejme, keďže nie je možnosť reagovať, už nič kontroverzné nepoviem. Len toľko, že chcem oceniť, že sa diskusie o zahraničnej politike konečne zase raz zúčastnili len ľudia, ktorí k tomu majú čo odborne povedať, a nie rôzni krikľúni, ktorí tu mali v poslednom čase občas chuť predvádzať sa. O to vecnejšia a o to kultivovanejšia a o to odbornejšia bola táto diskusia napriek tomu, že existujú rozdiely medzi ľavicou, pravicou, realistami, idealistami, supranacionalistami, intergovernmentalistami a ďalšie, ďalšie rozdiely, ktoré tu vždy existovať budú, pretože všetci chceme diskutovať o tom, ako má Európa a svet vyzerať, a ja som veľmi rád, že táto diskusia prebieha kultivovane. To, čo nás spája, je určite odpor voči pravicovému extrémizmu, odpor voči vojnám, odpor voči porušovaniu medzinárodného práva a hlavne obhajoba štátnych záujmov Slovenskej republiky, ktoré treba napĺňať v Európskej únii, ktorá, samozrejme, musí byť predmetom kritickej diskusie. A myslím si, že v tomto sa naozaj – a to má pán minister pravdu – vieme veľmi ľahko zhodnúť. Je naozaj nefér, ako sa niektoré akcie organizované Slovenskou republikou potom mediálne predostierajú, to spomínal aj pán minister, keď takto úspešné predsedníctvo Slovenskej republiky prebehne a vzápätí sa to snaží niekto prekryť umelo vytvorenou kauzou. Nie je to fér voči úradníkom, voči diplomatom na ministerstve, voči nikomu, kto mal podiel na organizácii a podobne to platí aj pre konferenciu predsedov parlamentov. Treba povedať, že Národná rada Slovenskej republiky neorganizovala počas predsedníctva iba COSAC-y a iba konferencie, o ktorých som hovoril, ale aj bratislavský summit predsedov parlamentov v októbri aj nedávnu konferenciu predsedov parlamentov, pretože stále parlament, slovenský parlament predsedá ďalším parlamentom v rámci formátu konferencie predsedov parlamentov. A je nefér, pokiaľ sa potom takéto úspechy Kancelárie Národnej rady znevažujú cez umelo vytvorené kauzy. A týmto by som rád aj využil príležitosť opätovne poďakovať celej Kancelárii Národnej rady, odboru pre európske záležitosti predovšetkým, ale aj odboru pre protokol a zahraničné vzťahy, kancelárovi a ďalším odborníkom v Kancelárii Národnej rady vrátane vedenia Národnej rady, ale aj vrátane vlády, premiéra, ministra zahraničných vecí aj štátneho tajomníka pre predsedníctvo, ktorí všetci pomáhali, aby Slovensko mohlo byť úspešné, aby takto mohlo byť vnímané. Ja verím tomu, že pre zdravý rozum a pre ľudí, ktorí tento fenomén poznajú, ktorí rozmýšľajú veľmi, veľmi zdravo, nikto nemôže prekryť úspechy slovenského predsedníctva a úspechy Slovenska. Takže ďakujem veľmi pekne. (Potlesk.)
Jílek, Rastislav, poslanec NR SR (2020-11-25):
Situácia v tejto oblasti je tak vážna, že asi nemôžeme hovoriť, že je o päť minút dvanásť, ale zrejme už je päť minút po dvanástej. Bohužiaľ, v minulosti to bolo spôsobené naozaj tým, že sa buď nekonalo, alebo sa nechcelo teda konať v týchto veciach. Obyvateľstvo je ohrozené nielen priamo v okresoch, kde je zdroj týchto PCB látok, ale už to preniká aj vlastne do okresu Trebišov a do južnejších častí. Takisto je zrejmé, že to ide aj na sever viacej, takže jedine cestou vzájomnej spolupráce všetkých kompetentných orgánov a poctivou prácou je možné túto situáciu ešte možnože nejak to zvrátiť. Ďakujem pekne.
Tomáš, Erik, poslanec NR SR (2019-06-21):
Pán kolega, som rád, že sa to ešte dotkne aj vašich dvoch detí, myslím, že máte štyri, a chcem oceniť, že prispievate k dobrej alebo k zlepšeniu demografickej krivky na Slovensku. To, s tým ostatným už, samozrejme, súhlasiť nemôžem. Ja vás beriem ako človeka, ktorý má rád fakty. Ja naozaj nechápem, kde ste prišli na to, že na Slovensku nie je bezplatné školstvo. Neviem, vaše deti si platia za štúdium? Lebo moje nie a pevne verím, že ani žiadne iné. Čiže za štúdium si na Slovensku nikto neplatí. No a to ostatné, práveže tie ostatné náklady, ktoré s tým vznikajú, tak tam sa snažíme pomáhať. Áno, tam sa snažíme pomáhať. Ale my sa už snažíme pomáhať od narodenia toho dieťaťa. Boli sme to my, ktorí zaviedli príspevok pri narodení prvého, druhého a tretieho dieťaťa. Boli sme to my, ktorí sme zvýšili materskú dávku na úroveň čistej mzdy. Zavádzame, zvyšujeme rodičovský príspevok a pomáhame aj školákom. Nielen týmto novým opatrením, ale dobre viete, že sme zaviedli a zavádzame postupne, aj keď to trochu bolí samosprávy, ale ja dúfam, že to bude v poriadku, obedy zadarmo. Študenti, deti majú vlaky zadarmo a zaviedli sme alebo máme skvelý projekt, ktorý funguje a ktorý chvália všetci; učitelia, podnikatelia v oblasti cestovného ruchu; a to sú tie školy v prírode a lyžiarske kurzy, kde tiež prispievame týmto deťom. Takže my sa staráme, my sa staráme. Čiže ja by som poprosil, netreba kritizovať len tak, že kritika pre kritiku. My sme naozaj v tejto oblasti urobili veľa a budeme robiť ďalej. Ďakujem pekne.
Danko, Andrej, predseda NR SR (2018-10-24):
Skúsime. (Reakcia navrhovateľa.) Môžme.
Šimko, Jozef, poslanec NR SR (2023-03-30):
Ďakujem pekne. Vážený pán podpredseda, vážený pán minister, ďakujem veľmi pekne za odpoveď, ale áno, my si uvedomujeme, že to, v roku 2017 toto uznesenie bolo zrušené. Ale, pán minister, vy si vôbec uvedomujete, alebo tí, ktorí to napísali, tento materiál, že, že región Gemer – Malohont – Novohrad očakávajú, aby tá cesta už konečne bola dobudovaná. Verte mi, v roku 2004 teda tie, áno, reku 2007, keď bolo prijaté toto uznesenie, občania jasali, že konečne budeme mať diaľnicu aj na juhu Banskobystrického samosprávneho kraja a prepojíme sa až na Košice. Teraz počúvam, že bohviekedy to bude hotové. Ja len pripomínam, že vy sa určite na to tiež pamätáte, keď pán exminister Počiatek povedal, že táto R2 bude hotová až v roku 2040. No ja som tomu sám neveril. Ale dneska už tomu verím, že tak to bude. No ja som presvedčený, že ak sa politická strana SME RODINA dostane do vlády nabudúce, to znamená po voľbách, že to bude v programovom vyhlásení vlády Slovenskej republiky, dobudovanie R2, teda už po novom 1/16, a teda aj týchto občanov, ktorí tam žijú, sa teda uspokoja. Ale, pán minister, viete, keď sa tak nad tým zamýšľam, zoberme, problémy vo verejnom obstarávaní, čo sa týka väznice. Problémy o verejnom obstarávaní, čo sa týka, to nie je verejné obstarávanie, sľuby, že bude nemocnica vybudovaná v rámci mesta Rimavskej Soboty. Potom problémy s tým chodníkom, čo ste mi pred chvíľou odpovedali. Skrátka neviem, že či predstavitelia tej vládnej moci si uvedomujú, že aj na Gemeri-Malohonte žijú ľudia, žijú občania, ale, bohužiaľ, rad radom sa nám všetko, všetko ruší. Takže ďakujem vám za odpoveď a verím tomu, že sa dostaneme do vlády na budúcu jes... teda jeseň, v septembri a to bude v programovom vyhlásení vlády Slovenskej republiky. Ďakujem pekne.
Grendel, Gábor, podpredseda NR SR (2022-06-23):
Ďakujeme. Ďalšiu otázku položil pán poslanec Tomáš Šudík podpredsedovi vlády a ministrovi hospodárstva Slovenskej republiky Richardovi Sulíkovi. Otázka znie: „Pán minister, aké má ministerstvo stanovisko na návrhy Európskej komisie REPowerEU. Plánujete v tejto súvislosti vyhlásiť výzvy pre podnikateľov, domácnosti či samosprávy zamerané na obnoviteľné zdroje? Majú alebo budú mať teplárne či rovno samosprávy, ktoré vykurujú plynom, nejakú možnosť získať dotáciu na zníženie nákladov či na diverzifikáciu výroby tepla?“
Hrnčiar, Andrej, podpredseda NR SR (2017-04-04):
Nech sa páči, pán poslanec Žarnay.
Grendel, Gábor, podpredseda NR SR (2023-05-10):
Panie poslankyne, páni poslanci, pokračujeme v prerušenej schôdzi faktickými poznámkami na vystúpenie pána poslanca Mičovského k tlači 1299, zákon o ochrane oznamovateľov protispoločenskej činnosti. Poprosím tých, ktorí majú niečo iné, dôležitejšie na programe, aby to riešili mimo rokovacej sály. Ako prvý s faktickou poznámkou by mal ísť pán poslanec Miroslav Suja, ktorého však nevidím v sále. Ďalší v poradí je pán poslanec Ján Benčík. [Pokračovanie rokovania o vládnom návrhu zákona, ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov , tlač 1299.]
Žiga, Peter, podpredseda NR SR (2024-02-15):
Vážené pani poslankyne, vážení páni poslanci, chcem sa opýtať, či každý poslanec, ktorý chcel, využil svoje právo hlasovať. Myslím si, že áno, preto vyhlasujem hlasovanie za skončené. Vyhlasujem do 18.15 h prestávku, čiže deväť minút, a budeme pokračovať riadne v rozprave a potom, predpokladám, že nám doručia aj výsledky hlasovania, aby sme nestrácali čas. Takže deväťminútová prestávka. (Prestávka.)
Glváč, Martin, podpredseda NR SR (2016-06-17):
Pán poslanec Baránik.
Šedivcová, Viera, poslankyňa NR SR (2015-11-10):
Ďakujem. Vážený pán predseda, vážené kolegyne, kolegovia, dovoľte mi predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony, tlač 1648. Výbor Národnej rady pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov túto spoločnú správu výborov Národnej rady: Národná rada Slovenskej republiky uznesením č. 1892 z 18. septembra 2015 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre sociálne veci. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: ústavnoprávny výbor uznesením č. 676 z 3. novembra 2015, výbor pre financie a rozpočet uznesením č. 486 z 3. novembra 2015 a výbor pre sociálne veci uznesením č. 192 z 1. októbra 2015. Výbory Národnej rady, ktoré návrh zákona prerokovali, prijali návrhy, ktoré sú uvedené pod bodom IV tejto spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady č. 350/1996 Z. z. o rokovacom poriadku v znení neskorších predpisov odporúča Národnej rade návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 6 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor ma ďalej určil za spoločnú spravodajkyňu výborov a poveril vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa príslušných ustanovení rokovacieho poriadku Národnej rady Slovenskej republiky. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením výboru pre sociálne veci č. 204 z 10. novembra 2015. Ďakujem, skončila som, otvorte, prosím, rozpravu.
Pellegrini, Peter, predseda NR SR (2015-11-11):
Prezentujme sa a hlasujme o postúpení návrhu zákona do tretieho čítania ihneď. (Hlasovanie.) Prítomných 137 poslancov, za hlasovalo 81, proti bol 1, zdržalo sa 54 poslancov, nehlasoval 1 poslanec. Návrh sme schválili. Sme v treťom čítaní . Otváram rozpravu v rámci tretieho čítania. Uzatváram možnosť prihlásiť sa do rozpravy. Nik sa nehlási do rozpravy. Vyhlasujem rozpravu za skončenú. Pani spravodajkyňa.
Hrnčiar, Andrej, podpredseda NR SR (2017-04-07):
Otváram všeobecnú rozpravu, do rozpravy som dostal jednu písomnú prihlášku. Nech sa páči, pani poslankyňa Shahzad.
V. Veteška, podpredseda NR SR: (2006-09-05):
Pán navrhovateľ, chcete sa vyjadriť? Nech sa páči, máte slovo.
Sopko, Miroslav, poslanec NR SR (2019-09-24):
Ďakujem, pán predsedajúci. Dlho som zvažoval práve nad tým celkovým spôsobom, akým pán navrhovateľ pristupoval k tvorbe tohto návrhu zákona, lebo to nerobí prvýkrát. Je to už, koľký to bude už pokus, pán Žarnay? Toto je prvý, čiže to bol iný návrh zákona. Práve tento spôsob vychádza z určitých našich predstáv, akým pristupujeme k samotnej externej časti maturitnej skúšky. De facto vieme, kde nás tlačí topánka, a chceme konkrétne v tomto návrhu zákona riešiť práve to, čo, o čom sa veľmi nehovorí, čo sa možno nechce hovoriť, o čom nám chýba často odvaha, a to je práve ten spôsob, akým vieme zabezpečiť tú objektivitu. Ale pokiaľ si nevieme hovoriť pravdu a nevieme jednoducho pristúpiť k tým dátam, ktoré tu jednoznačne sú, pretože naozaj máme vždy aj nejaké výstupy tých dát, vieme, že samotné návrhy úloh nebývajú vždy jednoznačné, vieme, že každý rok sú kritiky k tomu, aké úlohy sú, a tak ďalej a tak ďalej, je potrebné vytvoriť takú asi, organizačné to zabezpečenie, aby sme tú objektivitu dostali na najvyššiu možnú mieru, pretože potom fakt nám ľudia, ktorí sa tomu venujú, aj samotní študenti strácajú zmysel, prečo je poctivé sa pripraviť práve na túto skúšku života. Ale zároveň k tomu, si myslím, keď už je tu tento návrh zákona, by sme sa mali baviť aj o celkovom zmysle externej časti maturitnej skúšky, k čomu sa opovážim vystúpiť za chvíľočku ako z úlohy, teda z pozície spravodajcu, čím sa aj hlásim do rozpravy ako spravodajca a trošku tento problém rozobrať širšie.
Hrnčiar, Andrej, podpredseda NR SR (2019-04-03):
Pán poslanec Pavelka.
T. Cabaj, podpredseda NR SR: (2009-10-22):
Kto má záujem sa do rozpravy prihlásiť ústne? Registrujem – pán spravodajca. Nikto ďalší. Končím možnosť prihlásiť sa do rozpravy. Takže, pán spravodajca, nech sa páči, máte slovo.
B. Bugár, podpredseda NR SR: (2005-12-13):
Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa dopĺňa zákon č. 321/2002 Z. z. o Ozbrojených silách Slovenskej republiky v znení neskorších predpisov a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov (tlač 1298). Prosím ministra obrany Slovenskej republiky Juraja Lišku, aby vládny návrh zákona odôvodnil.
Kotleba, Marek, poslanec NR SR (2020-11-25):
Ďakujem za slovo. Milan, spomínal si ten priemerný vek 27 rokov, ale myslím, že to číslo je naozaj veľmi skreslené, pretože sú tam započítané aj prvorodičky z rôznych iných skupín a tam je veľakrát ten priemerný vek 15, 16, 17 rokov a popritom sa nám stáva, že v dnešnej dobe je veľa prvorodičiek aj po veku 40 rokov a pravdepodobne ten normálny priemerný vek je až nad hranicou 30 rokov, možno až niekde okolo 35 rokov. Takže ďakujem pekne.
Zajac, Pavol, poslanec NR SR (2015-05-06):
Vážený pán predseda Národnej rady, vážený pán minister... (Ruch v sále, prerušenie vystúpenia predsedajúcim.)
P. Hrušovský, predseda NR SR: (2005-12-07):
(Hlasovanie.) 133 prítomných, 11 za, 60 proti, 61 sa zdržalo, 1 nehlasoval. Body 6, 11 a 14 zo spoločnej správy sme neschválili. R. Vavrík, poslanec: O tých bodoch 11, 12, 13 sme nehlasovali, to som vám vysvetlil prečo, a tým máme ukončené druhé čítanie a navrhujem, aby sme postúpili tento návrh zákona do tretieho čítania, na čo ma splnomocnil gestorský výbor. Ešte máme pozmeňujúci návrh poslanca Šimka písomný v rozprave a pán poslanec predložil pozmeňujúci návrh, ktorý má dokopy osem...
S. Becík, minister pôdohospodárstva SR: (2009-06-17):
Cieľom predloženého vládneho návrhu zákona je najmä odstránenie nedostatkov, ktoré sa prejavili pri aplikácii zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. úpravou konania pri poskytovaní niektorých podpôr. Zároveň sa vládnym návrhom zákona upravujú kompetencie Ministerstva pôdohospodárstva Slovenskej republiky a Pôdohospodárskej platobnej agentúry. Vzhľadom na potrebu zavedenia navrhovaného zákona do praxe dovoľujem si vás požiadať o prerokovanie predloženého vládneho návrhu zákona a jeho posunutie do druhého čítania. Pán predsedajúci, ďakujem za slovo.
Kollár, Boris, predseda NR SR (2021-12-08):
S ďalšou faktickou poznámkou vystúpi pán poslanec Goga. Nech sa páči, máte slovo.
Danko, Andrej, podpredseda NR SR (2024-04-17):
Ďakujem. Otváram rozpravu o tomto bode programu. Hlási sa niekto z poslancov do rozpravy? Ak nie, vyhlasujem rozpravu za skončenú a prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších prepisov a ktorým sa menia a dopĺňajú niektoré zákony. Vládny návrh zákona má tlač 225, návrh na jeho pridelenie na prerokovanie výborom je v rozhodnutí č. 232. Prosím ministra vnútra Slovenskej republiky Matúša Šutaja Eštoka, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 225.)
Bugár, Béla, podpredseda NR SR (2018-06-22):
Ďalej v rozprave vystúpi pán poslanec Fecko za klub OĽANO, nech sa páči.
Šeliga, Juraj, podpredseda NR SR (2020-03-25):
Ďakujem pekne. Do rozpravy som dostal jednu písomnú prihlášku. Pán poslanec Milan Mazurek.
Jurinová, Erika, podpredsedníčka NR SR (2012-10-16):
Ďakujem pani ministerke. Chce sa aj pán spravodajca vyjadriť? Nech sa páči.
M. Číž, podpredseda NR SR: (2007-03-29):
Dovoľte teda, aby som rokovanie 8. schôdze Národnej rady a pravidelný bod hodina otázok otvoril. Chcem vás informovať, že písomne poslanci položili do včera do 12.00 hodiny 72 otázok predsedovi vlády a členom vlády 76 otázok, i keď niektoré otázky sa v modifikovanej podobe opakujú  viackrát. Overovatelia schôdze vyžrebovali aj ich poradie. Upozorňujem tiež na známy fakt, že na otázky poslancov, ktorí nie sú prítomní v rokovacej sále, sa neodpovedá. Teraz poprosím predsedu vlády pána Roberta Fica, ktorého zároveň vítam, aby oznámil, kto z členov vlády bude odpovedať na otázky za neprítomných členov vlády.
Blanár, Juraj, podpredseda NR SR (2021-11-26):
S faktickou poznámkou pán predseda výboru Kremský.
Laššáková, Jana, podpredsedníčka NR SR (2012-12-05):
Pán podpredseda vlády, zaujmite miesto určené pre navrhovateľov. A dávam slovo spoločnému spravodajcovi z výboru pre financie a rozpočet pánovi poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 141 poslancov, za 15, proti 42, zdržalo sa 82, 2 nehlasovali. Návrh nebol schválený. Prosím znovu pána poslanca Slobodu, aby uviedol hlasovanie k doplneniu zákona č. 85/2005 Z. z. o politických stranách a politických hnutiach (tlač 404). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 404.)
Danko, Andrej, predseda NR SR (2016-11-28):
Ďakujem. Do rozpravy je prihlásený pán poslanec Miroslav Beblavý.
Vons, Peter, poslanec NR SR (2021-10-20):
Ďakujem veľmi pekne. Ja rozumiem kolegovi primátorovi z Liptovského Mikuláša. V podstate mnohí sme tuná aj poslancami a sú tu aj kolegovia primátori, starostovia, ktorí, samozrejme, rozmýšľajú, ako ten rozpočet nejakým spôsobom naplniť, a tuná cítia nejakú takú, nebezpečenstvo, že sa zníži príjem ako taký. Ale už to tu spomenuli aj moji kolegovia, áno, bude to na poslancoch hlavne, že či zvážia, či ten daný subjekt, ktorý o to požiada, je v tom meste alebo v tom regióne taký, že vedia, že naozaj robí prospešnú prácu pre obyvateľov, samozrejme, v tých službách, ktoré má a za ktoré, samozrejme, aj platí. Ale zoberte si, že my ako poslanci máme už aj teraz právo rušiť, teda nedať súhlas na otvorenie herní. A tam takisto sú mestá, ktoré prichádzajú o značné peniaze, myslím si, že oveľa väčšie, a majú tú odvahu zrušiť tie herne aj kvôli tomu, že vedia, že to berie peniaze z vrecák práve tých ľudí, ktorým tie peniaze nakoniec potom veľmi chýbajú. Zoberme si ale aj situáciu, že keby naše mestá mali len tie športoviská, ktoré majú, a neboli by ďalšie, súkromné, tak myslím si, že to poskytovanie tej, tej služby, ktorá má prispievať, samozrejme, k zdraviu, kondícii, dá sa povedať, k aktívnemu tráveniu času, by to nezvládali. Takže práve títo súkromníci, ktorí tieto služby poskytujú, by mali pocítiť nejako na tom, že to mesto vie oceniť tú službu, hej, a vie to aj posúdiť, že do akej miery je prínosná. Mnohé tie prevádzky, môžem hovoriť aj z vlastných skúseností, poskytujú aj zvýhodnené služby, napríklad pre seniorov alebo zdravotne oslabených a nemajú nejakú, nejakú vďaku za to a aj týmto prostredníctvom, veď to nie sú veľké peniaze, im môžu ukázať, že sú radi, že tí, že, že to športovisko tam existuje, aspoň takto ho podporia, takže ja ďakujem predkladateľom, že tento zákon tuná pri... prinesú.
Hrnčiar, Andrej, podpredseda NR SR (2018-09-14):
Prerušujem rokovanie o tomto bode programu. Teraz malo nasledovať prvé čítane o návrhu poslancov Petra Kresáka, Petra Antala, Kataríny Cséfalvayovej na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov (tlač 1084). Vzhľadom na to, že navrhovatelia vzali tento návrh späť, pristúpime k ďalšiemu bodu programu, ktorým je prvé čítanie o návrhu poslancov Národnej rady Petra Antala, Bélu Bugára, Tibora Bernaťáka a Evy Antošovej na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov . Návrh zákona je pod tlačou 1085, návrh na jeho pridelenie na prerokovanie výborom je v rozhodnutí č. 1139. Dávam slovo poslancovi Petrovi Antalovi, aby návrh zákona uviedol.
Čaplovič, Dušan, poslanec NR SR (2017-06-14):
Navrhujem tiež hlasovať o tejto novele zákona dnes o jedenástej.
Fecko, Martin, poslanec NR SR (2022-09-23):
Ďakujem pekne. Pani predsedníčka, tiež ďakujem za správu a že dávame nádej našim občanom, že táto republika sa raz dostane do stavu, ktorý povie, že, áno, má tu zmysel žiť, má tu zmysel sa ohlásiť, má tu zmysel upozorňovať na korupciu a nekalé praktiky, pretože aj u mňa ako poslanca Národnej rady počas tých nejakých 12 rokov do kancelárie mi chodilo tisícky ľudí a riešili sme mnohé prípady. A mnoho mi povedalo, pán Fecko, nemôžem teraz povedať nič, ale počkajte dva roky. Hovorím, prečo, lebo budem na dôchodku a budem mať svoj príjem a nikto mi nebude môcť nič povedať. A musím vám povedať, že splnili svoje slovo a mnoho ľudí sa mi v dôchodkovom veku prichádza znovu do kancelárie a hovorí, čo pred troma, piatimi, desiatimi rokmi nemohlo povedať. Takže ja som veľmi rád, že máme takúto inštitúciu. A ja som si pozrel tam, že prakticky musím povedať, že oboznamujem sa s vašou kompetenciou a všetkými týmito činnosťami, ktoré robíte. A som si tam pozrel, že je tam odmeňovanie oznamovateľov. A konštatovali ste, že mali ste dva prípady, ktoré neboli teda, nie je to nárokovateľné, ale môže úrad rozhodnúť. Takže či by ste vedeli povedať, že v akých prípadoch by to teda reagovalo, pretože musím povedať, že pokiaľ stratí nejaký človek robotu kvôli tomu, že oznámi, ale zistí, že aha, ale pozor, možno úrad ma ocení, pretože to bolo tak vážne, tak možno aj toto bude zmyslom pre niektorých, aby sa prejavili tak, ako sa prejaviť majú. Najlepšie by bolo, keby ten, kto povie o nekalých praktikách, aby nebol zanálepkovaný, že je udavač, lebo o tom to je teraz, hej, že ty udávaš, pretože chrániš verejný majetok a upozorníš na nejakú nekalú činnosť. Takže, žiaľ, dostali sme sa do tohto štádia a musím konštatovať, keďže som mal tú česť 30 rokov žiť v socializme a 30 rokov v demokracii, že tie praktiky, že neokradneš štát, okrádaš vlastnú rodinu naďalej platia. A to je hanba.
Kollár, Boris, predseda NR SR (2023-02-01):
Prosím, prezentujme sa a hlasujeme. (Ruch v sále.) (Hlasovanie.) Prítomných 137 poslancov, za 67, proti 43, zdržalo sa 27. Uvedený návrh sme... Konštatujem, že sme neschválili vládny návrh novely zákona č. 13/1993 Z. z. o umeleckých fondoch. Pokračujeme v prerušenom rokovaní v druhom čítaní o návrhu poslanca Valáška na vydanie zákona, ktorým sa... (Predsedajúci prijal hovor na internej linke a mimo mikrofónu povedal: „Pani ministerka, aj teraz budete otvárať rozpravu.“ ) ... v prerušenom rokovaní v druhom čítaní o návrhu poslanca Valáška na vydanie zákona, ktorým sa mení a dopĺňa zákon č. 369/1990 Zb. o obecnom zriadení. Je to tlač 1242. O slovo sa hlási pani ministerka. Súčasne prosím poslanca Tomáša Valáška, aby zaujal miesto určené pre navrhovateľov, a spoločnú spravodajkyňu z výboru pre verejnú správu a regionálny rozvoj pani poslankyňu Janu Majorovú Garstkovú, aby zaujala miesto určené pre spravodajcov. Nech sa páči, pani ministerka, máte slovo.
Čellár, Miroslav, poslanec NR SR (2024-09-13):
Vážený pán podpredseda, vážené panie poslankyne, páni poslanci, na rokovanie Národnej rady Slovenskej republiky predkladám novelu Notárskeho poriadku, ktorej cieľom je zvýšenie vekovej hranice pre výkon notárskeho úradu zo súčasných 67 rokov na 70 rokov veku notára. Tento limit bol zavedený do Notárskeho poriadku 1. januára 2014, išlo o pozmeňujúci návrh k poslaneckému návrhu zákona, pričom dôvodová správa porovnávala najmä tú skutočnosť, že iné právnické profesie, ako sudcovia, prokurátori, majú tiež zákonom stanovený vekový limit, kedy im končí po dosiahnutí určitého veku výkon funkcie. Nezohľadňovalo sa však to, že v prípade sudcov a prokurátorov ide o právnické profesie upravené v Ústave Slovenskej republiky, že ide o zamestnancov štátu, ktorí majú osobitné hmotné a sociálne zabezpečenie. Naopak, Ústava Slovenskej republiky sa o notároch nezmieňuje, ide o výkon slobodného povolania, ktorého výkon po ekonomickej báze vykonávajú notári skôr ako samostatne zárobkovo činné osoby. Taktiež je potrebné povedať, že v rámci krajín Európskej únie patrili notári medzi posledných, ktorí nemali v zákone upravený vekový limit na ukončenie výkonu funkcie, a z nám najbližších štátov ohľadom tejto právnej úpravy je stanovený vekový limit, tak ako navrhujeme, 70 rokov v Českej republike, v Rakúsku aj v Maďarsku. Preto si dovoľujem požiadať kolegov o podporu tohto zákona. Ďakujem, skončil som.
P. Hrušovský, podpredseda NR SR: (2002-06-19):
Pán poslanec, máte slovo. J. Klemens, poslanec: Ďakujem pekne. Vážený pán predsedajúci, vážený pán minister, vážené kolegyne a kolegovia. Výbor Národnej rady Slovenskej republiky pre pôdohospodárstvo v súlade s § 78 zákona Národnej rady Slovenskej republiky č. 350/1996 Z. z. o rokovacom poriadku predkladá Národnej rade Slovenskej republiky ako gestorský výbor spoločnú správu Výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva pozemkov v znení neskorších predpisov v druhom čítaní. Národná rada Slovenskej republiky uznesením č. 2097 zo dňa 15. mája tohto roku pridelila uvedený vládny návrh zákona na prerokovanie vo výboroch do 30 dní a v gestorskom výbore do 32 dní od jeho prerokovania v prvom čítaní trom nasledujúcim výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre pôdohospodárstvo. Za gestorský výbor určila Výbor Národnej rady Slovenskej republiky pre pôdohospodárstvo. Uvedené výbory vrátane gestorského vládny návrh zákona v stanovenej lehote prerokovali. Gestorský výbor prerokoval spoločnú správu výborov na svojej schôdzi dňa 17. júna tohto roku a schválil ju svojím uznesením pod č. 431. Iné výbory vládny návrh zákona neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v uznesení Národnej rady Slovenskej republiky č. 2097, svoje stanoviská v zmysle § 75 ods. 2 rokovacieho poriadku. Výbory Národnej rady Slovenskej republiky, ktorým bol návrh zákona pridelený, zaujali k nemu nasledujúce stanoviská: Ústavnoprávny výbor Národnej rady Slovenskej republiky uznesením č. 998 zo dňa 12. júna tohto roku s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre verejnú správu neprerokoval predložený vládny návrh zákona, lebo v zmysle § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebola prítomná potrebná nadpolovičná väčšina všetkých jeho členov. Výbor Národnej rady Slovenskej republiky pre pôdohospodárstvo uznesením č. 408 zo dňa 4. júna tohto roku tiež s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Z uznesení výborov Národnej rady Slovenskej republiky vyplýva celkom 10 pozmeňujúcich a doplňujúcich návrhov s odporúčaním gestorského výboru schváliť ich. Pán predsedajúci, to je všetko. Môžete otvoriť rozpravu k danej problematike. Ďakujem.
Pellegrini, Peter, predseda NR SR (2014-12-12):
S reakciou na faktické poznámky pán podpredseda Kaliňák. Poprosím, pán podpredseda sedí na, dobre, tam.
Dostál, Ondrej, poslanec NR SR (2017-10-13):
Vážená pani podpredsedníčka, vážený pán predkladateľ, vážené panie poslankyne, páni poslanci, dovoľte, aby som vystúpil v prvom čítaní ako spravodajca určený ústavnoprávnym výborom k návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, že gestorský výbor prerokuje návrh zákona do 27. novembra 2017. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pani podpredsedníčka, otvorte, prosím, rozpravu.
Paška, Pavol, predseda NR SR (2013-12-12):
Dobre, po tom, ako odhlasujeme prerokované body. Chcem len tých, ktorí nesledujú spravodajstvo slovenských médií, upozorniť na to, že naozaj veľmi flexibilne vláda zareagovala na možnosť pomôcť našim občanom zadržiavaným v Iráne. Pán minister zahraničných vecí musel nadránom odletieť do Iránu, aby pomohol našim. Preto sa nemohol zúčastniť. Každý, kto chce chápať, tak pochopí. Pán poslanec Hlina, ešte jeden procedurálny návrh.
Zs. Simon, minister pôdohospodárstva SR: (2004-06-30):
Vážený pán predseda, vážené pani poslankyne, vážení páni poslanci, ďakujem za konštruktívny prístup pri prerokúvaní vládneho návrhu zákona vo výboroch a dovoľujem si vás požiadať o vyjadrenie súhlasu s ním. Pán predseda, skončil som.
Záborská, Anna, poslankyňa NR SR (2023-06-22):
Ďakujem pekne, pán predseda. Aj toto vystúpenie Igora Matoviča dokázalo, že je dôsledným bojovníkom proti korupcii. Dokázal to, keď jeho strana bola v opozícii a o to viacej teraz, keď mala príležitosť vo vláde. Robil to a robí napriek tomu, že je v osobnom ohrození, rovnako ako jeho rodina. Ukázal to aj teraz v zákone o poisťovniach, kde upozornil na mnohé korupčné konania. A teraz jednu zaujímavosť. Blížia sa predčasné parlamentné voľby. Väčšina demokratických politických strán má vo svojom programe boj proti korupcii a pritom tieto politické strany majú zásadné výhrady voči tomu, aby Igor Matovič s nimi, so svojou stranou s nimi tvoril koalíciu. To je to, je to paradox slovenskej politiky, že človek, ktorý sa toľké roky snaží bojovať proti korupcii a iné strany to schvaľujú, nechcú s ním spolupracovať. Ja verím, že sa to do volieb zmení. Ďakujem pekne.
Viskupič, Marián, poslanec NR SR (2019-12-03):
Vážený pán predsedajúci, v rozprave nevystúpil žiadny poslanec a nebol podaný žiadny pozmeňujúci návrh. Pán predsedajúci, keďže v rozprave nebol podaný žiadny pozmeňujúci návrh, zo spoločnej správy taktiež nevyplývajú žiadne pozmeňujúce a doplňujúce návrhy, sme v treťom čítaní. Prosím, otvorte, rozpravu.
Bugár, Béla, podpredseda NR SR (2019-10-28):
Pán poslanec Kéry.
Vaľová, Jana, poslankyňa NR SR (2013-10-16):
Teraz budeme hlasovať o návrhoch podaných poslancami v rozprave. Prosím, pán predseda, dajte hlasovať o bode 1 prvého návrhu pána poslanca Mihála a pána poslanca Podmanického.
Mičovský, Ján, poslanec NR SR (2015-10-01):
Ďakujem za slovo. V kontexte doby určite si vieme predstaviť – a naši občania zvlášť –, že existujú oveľa vážnejšie problémy, ako možno riešiť teraz nejaké bilbordy, ale ak to nevyriešime teraz, tak môže byť neskoro, a preto si myslím, že tento zákon bezbolestný a potrebný nám treba prijať ako splatenie istej dane krajine, v ktorej žijeme a ktorú máme radi. A reagujem tak trocha aj na to, čo mi stihla povedať pani poslankyňa Vášáryová, že s tou poľskou som celkom dobre nepopísal, že napríklad už sú v jednom kroku ďalej ako my, že politické strany tam nemôžu mať bilbordy. Takže a to som si ani nevšimol v tej záplave tých rôznych tabuliek, ktoré tam majú podnikaví Poliaci, ale aj toto je vlastne riešenie, že možno by sme dokázali povedať, že politické strany, ktoré dostávajú peniaze na to, aby žili, možno by nemuseli ich púšťať práve týmto smerom, ale, naopak, využiť ich oveľa zmysluplnejšie. Takže aj toto by mohlo byť súčasťou našej snemovne, aby sme si povedali, že nebudeme sa pretekať v bilbordoch, ale v tom, čo skutočne dokážeme pre ľudí urobiť. Ďakujem.
A. Belousovová, podpredsedníčka NR SR: (2007-09-18):
návrhu skupiny poslancov Národnej rady Slovenskej republiky na vydanie ústavného zákona o ochrane starobných dôchodkov . Návrh ústavného zákona ste dostali ako tlač 395, návrh na jeho pridelenie na prerokovanie výborom máte v rozhodnutí č. 394. Teraz dávam slovo pánovi poslancovi Pavlovi Frešovi, aby za skupinu poslancov návrh ústavného zákona uviedol. Nech sa páči, pán poslanec, máte slovo.
Matovič, Igor, poslanec NR SR (2010-10-14):
Ja som chcel iba maličkosť, že to, čo ste na konci hovorili, že ak by sa určila vlastne centrálne nejako cena toho psychologického posudku, že by sme tým zabránili korupcii, myslím si, že vlastne tým by sme tej samotnej korupcii nezabránili. Naďalej by sa vyhotovenie posudku pozitívneho mohlo, pozitívny posudok naďalej by si ho mohol niekto kúpiť za 300 alebo 500 nejakých eur, ktoré ste spomínali. Čiže iba samotné určenie centrálnej nejakej ceny posudku nám nezabráni korupcii pri vydávaní psychologických posudkov. Nič viac.
P. Hrušovský, predseda NR SR: (2003-07-10):
(Hlasovanie.) 134 prítomných, 57 za návrh, 70 proti, 6 sa zdržalo, 1 nehlasoval. Neschválili sme návrh. V. Ondrejka, poslanec: O bode 25 nebudeme hlasovať, lebo sme návrh odhlasovali  v predchádzajúcich bodoch. Pozmeňujúci návrh z rozpravy je od pána JUDr. Drgonca a týka sa § 116 ods. 2 písm. f). Dajte o ňom hlasovať.
Simon, Zsolt, poslanec NR SR (2012-07-26):
Ďakujem veľmi pekne. Pán kolega Záhumenský, celé vystúpenie takmer ste venovali mne namiesto zákonom. Áno, chápem, že ležím vám v žalúdku, ale najskôr by ste mali zaplatiť svoju veľkopanskú poľovačku na štátnych lesoch a potom by ste mali právo vystúpiť v Národnej rade a kohokoľvek kritizovať. Keď máte obavy o akýchkoľvek pochybnostiach, že som urobil niečo zlé, tak ja si myslím, že pán minister, aj keď telefonuje v sieni Národnej rady, môže počúvať aj tú skutočnosť, že nech si to preveria, a ja sa toho neobávam, pretože zákon som neporušil. Naviac musím povedať, že pri VDJ, áno, bol som proti, ale keď som nastúpil druhýkrát, tak som nebol taký hulvát, aby som to zrušil, pretože som cítil, že nie je možné v poľnohospodárstve robiť králičie pokusy z jedného týždňa na druhý, kdežto vy určite vykonávate. No a k týmto pôžičkám – som presvedčený, že prvý, ktorý podá žiadosť o túto pôžičku, bude spoločnosť AGROCONTRACT Mikuláš. Ďakujem.
Laššáková, Jana, podpredsedníčka NR SR (2014-12-09):
Pán poslanec Fecko, nech sa páči.
P. Paška, predseda NR SR: (2007-07-02):
Nie sú faktické poznámky na vaše vystúpenie. Ako ďalší vystúpi v rozprave pán poslanec Galbavý.
Rajtár, Jozef, poslanec NR SR (2018-09-17):
Ďakujem za slovo. Vážená pani predsedajúca, vážené panie poslankyne, páni poslanci, dovoľte mi teda uviesť návrh, ktorým sa dopĺňa zákon č. 461/2003 o sociálnom poistení. Veľmi stručne. Cieľom navrhovanej novely zákona je zaviesť tzv. oranžovú obálku, to znamená informovanosť zo strany Sociálnej poisťovne voči budúcim dôchodcom, keď to poviem tým, oficiálnou definíciou. Teda cieľom je proaktívne a pravidelne poskytovať ľuďom informácie o očakávanej výške ich budúceho dôchodku na základe aktuálne platného mechanizmu výpočtu tohto dôchodku a informáciu o ich doterajšej socio-ekonomickej situácii a očakávaní do budúcnosti o ich príjme. Viac by som povedal a takým ľudovejším jazykom v rozprave. Ďakujem.
Jurinová, Erika, podpredsedníčka NR SR (2014-04-02):
Ďakujem, pani poslankyňa. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Gáborovi Gálovi.
P. Hrušovský, predseda NR SR: (2003-04-24):
J. Banáš, poslanec: Ďakujem, pán predseda. Dámy a páni, táto debata je výsostne morálna a o to je ťažšia, pretože morálka je vec dosť subjektívna. Ja som bol pred 2 týždňami zhodou okolností na omši v chráme Notre Dame v Paríži. A tam povedal kňaz jednu úžasnú vetu, ktorú by som tu chcel povedať: „Pán Boh nám nedáva silu, ale dáva nám činku, ťažobu na to, aby sme pomocou nej túto silu dosiahli.“ Ja sa nazdávam, že keď žena zistí, že má v tele geneticky poškodený plod, toto je tá činka, toto je tá ťažoba pre ňu a je na nej ako sa rozhodne, či si ten plod nechá vziať alebo nie. Bude to asi pre ňu veľmi ťažké rozhodovanie. Ale to, či to je morálne, mám pocit, nemáme právo rozhodovať my, ale niekto iný. A myslím si ale, že na čo právo máme, to je právo poskytnúť tej žene tú slobodnú voľbu, či sa rozhodne morálne alebo nie. Či zvládne tú ťažobu, je na nej, a niekto iný ju bude súdiť. Ďakujem.
Tomáš, Erik, poslanec NR SR (2020-07-23):
Janko, správne si pomenoval veci zo sociálnej oblasti, ktoré síce teraz nesúvisia úplne s meritom odvolávania úplne, ale (povedané so smiechom) robíš to presne tým istým štýlom, ako to robili samotní ministri aj koaliční poslanci. A myslím si, že patrí sa po štyroch mesiacoch, keď odvolávame pána premiéra a celú vládu, pripomenúť tejto vláde, že v sociálnej oblasti absolútne zlyháva a koná v rozpore so svojimi predvolebnými sľubmi. Pán Matovič a pán Kollár garantovali pred voľbami ľuďom, že nesiahnu na sociálne opatrenia z dielne predchádzajúcich vlád. Deje sa tak presný opak. V prípade hnutia SME RODINA je to o to viac pokryteckejšie, že za všetky tie sociálne opatrenia, ktoré teraz rušia, aj hlasovali. Trinásty dôchodok zrušili. Dôchodcovia jednoducho nedostanú dôchodok vo výške priemerného dôchodku, dajú týmto ľuďom oveľa menej napriek tomu, že to majú legislatívne garantované, teda zákonom garantované, napriek tomu, že za to hlasovali. Fakt už nerozumiem aj rušeniu obedov zadarmo pre deti po tom, čo samosprávy zvládli ten ťažký prechod na tento systém. Opäť berú deťom spred úst teplé jedlo, pretože toto bola hlavná, hlavným cieľom nášho opatrenia, dostať viac detí k obedom zadarmo, čo sa aj podarilo, 30 % detí viac sa najedlo alebo je teraz v týchto mesiacoch, v tomto školskom roku. No a posledná vec. Idú už aj po minimálnej mzde ako takí draci, takže ľudia si budú musieť zvykať na nižší sociálny štandard.
Jurinová, Erika, podpredsedníčka NR SR (2013-05-23):
Áno, poprosíme kolegov, nech nám zabezpečia aspoň jedného zástupcu vlády. Krátku prestávku urobíme, kým zoženieme nejakého zástupcu vlády. (Krátka pauza pre neprítomnosť zástupcov vlády v rokovacej sále.) (Po prestávke.)
T. Rosová, poslankyňa: (2009-02-04):
A druhá vec, ktorá, myslím, je tiež nie otázkou tohto zákona, ale otázkou  školskej politiky a školského zákona, je umožniť v školskom zákone väčšiu flexibilitu rôzneho spájania škôl a taktiež aj nie tak rigidne definovať typy škôl, aby bolo možné naozaj oveľa flexibilnejšie pôsobiť a formovať ponuku aj na strane škôl, a teda aj samospráv ako zriaďovateľov. Ďakujem.
Valocký, Jozef, poslanec NR SR (2012-12-05):
Prosím, aby ste dali hlasovať o bode 23 zo spoločnej správy s návrhom schváliť ho.
Stančík, Andrej, poslanec NR SR (2020-07-15):
Ďakujem za slovo, ďakujem za reakcie. A, Vlado, díky za to, že si ma takto podporil. Ja som rád, že teda mám a podporu aj od kolegu liberála v OĽANO, a ukazuje to, že aj v OĽANO máme názorovú pluralitu na túto tému, čo je podľa mňa veľmi dôležité. Pán Kotleba, vy ste povedali, že ja s tým nie som stotožnený. Ja neviem, odkiaľ ste to vyčítali, či, či z pier, keď už nemám to rúško alebo čo, ale ja... (povedané so smiechom), ja by som toto isté asi povedal pred piatimi rokmi, takže akože sa o tom môžme baviť, ale, ale takto súdiť, že nie som s tým stotožnený mi príde také, taká trošku, viete, no trochu mimo. Pani Suvanová? (Pozn. red: správne „Sulanová“.) Vy ste tá, sa hovorí, ako za ženy, ja tiež som muž, ale nebudem hovoriť za všetkých mužov. A ako som aj hovoril, tak čo sa týka tej verejnej mienky, tak ten prevažný názor je proti reštrikciám. Pán Mazurek, vy ste sa ma pýtali na tie prieskumy a zrovna včera alebo predvčerom bol jeden publikovaný teda v Denníku N, či tomu chcete veriť, alebo nie, to už je na vás, každopádne iba 17 % opýtaných bolo za obmedzenie potratov a väčšina ľudí súhlasia s tou úpravou, ktorú momentálne máme. A tento názor ja plno zdieľam. Ďakujem.
Přidal, Alojz, poslanec NR SR (2014-06-06):
Vážený pán kolega Brocka, ja by som vám chcel poďakovať za ten nápad, za tú myšlienku, ktorú sme teda prepísali do novely zákona o dani z príjmov. Poslanci za KDH už pred polrokom na jeseň tento návrh predkladali. Ale ja by som chcel tak zhrnúť, alebo povedať ešte, že tento zákona je podľa môjho názoru aj o vzťahu poslancov k slobode a solidarite a k ich spravodlivosti, teda nie k strane, ktorá má v názve slobodu a solidaritu, ale skutočne aj slobode a solidarite, pretože podľa tohto návrhu vlastne každému občanovi, ktorý odvádza alebo platí dane, dávame možnosť slobodne sa rozhodnúť, či túto možnosť využije alebo nevyužije a poukáže alebo nepoukáže sumu maximálne vo výške 50 eur, zjednodušene povedané, svojim rodičom. Je to akt solidarity so svojimi rodičmi a podľa mňa ťažko niekto môže tvrdiť, že je solidárny s občanmi, ostatnými, keď nepodporí túto možnosť solidarity so svojimi rodičmi. No ja som presvedčený, že je to aj spravodlivé. Jednoducho, tí rodičia, ktorí vychovali viac detí, majú možnosť, alebo ich deti majú možnosť poukázať svojim rodičom tento príspevok. A je to spravodlivejšie ako vianočný príspevok, ktorý prakticky dostávajú všetci rovnaký, ja neviem od 30 do 60 eur a tuná ten, kto vychoval päť detí a tieto deti pracujú, jednoducho dostane päťnásobok tých päťdesiatich eur a prirovnal by som to teda k darčekom pod vianočný stromček. Kto má viac detí, tak dostane viac vianočných darčekov.
Bugár, Béla, podpredseda NR SR (2019-09-25):
Poslanec Heger.
Ďuriš Nicholsonová, Lucia, podpredsedníčka NR SR (2019-06-21):
Teraz budeme pokračovať druhým čítaním o návrhu poslancov Národnej rady Slovenskej republiky Jaroslava Bašku, Dušana Bublavého a Milana Panáčka na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov . Návrh zákona má tlač 1379 a informácia výborov má tlač 1379a. Poprosím pána poslanca Bublavého, aby návrh zákona uviedol. Nech sa páči.
Grendel, Gábor, podpredseda NR SR (2022-03-22):
Pán poslanec Martin Beluský.
Grendel, Gábor, podpredseda NR SR (2022-06-29):
Vážené panie poslankyne, vážení páni poslanci, otváram deviaty rokovací deň 66. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Borguľa, pán poslanec Goga, pán poslanec Mizík, pani poslankyňa Pivková. Na zahraničnej pracovnej ceste je pani poslankyňa Brisudová. V zmysle schváleného programu by sme mali teraz pristúpiť k prvému čítaniu o návrhu poslancov Tomáša Tarabu, Györga Gyimesiho na vydanie zákona, ktorým sa mení a dopĺňa zákon Národnej rady Slovenskej republiky č. 63/1993 Z. Z. o štátnych symboloch Slovenskej republiky a ich používaní v znení neskorších predpisov. Predkladatelia však nie sú v sále, preto tento návrh stráca poradie. Ďalším bodom je druhé čítanie o návrhu poslancov Tomáša Lehotského, Michala Luciaka, Lukáša Kyselicu, Vladimíry Marcinkovej a Mariána Viskupiča na vydanie zákona, ktorým s mení a dopĺňa zákon č. 300/2005 Trestný zákon v znení neskorších predpisov. Ani v tomto prípade však nevidím kolegov v sále, takže prerušujem schôdzu zatiaľ do 10.00 hod. (Prerušenie rokovania o 9.03 hodine.) (Pokračovanie rokovania o 10.03 hodine.)
Hrnčiar, Andrej, podpredseda NR SR (2018-10-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Milanová (reakcia spravodajcu), a spravodajca teda ide ako prvý.
Dobeš, Peter, poslanec NR SR (2021-04-01):
Odhlasovali sme body zo spoločnej správy a pozmeňujúci a doplňujúci návrh. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Bugár, Béla, podpredseda NR SR (2016-10-12):
Vážené panie poslankyne, páni poslanci, budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 183. Do rozpravy ešte písomne ako posledná je prihlásená pani poslankyňa Jana Kiššová, ktorej teraz dávam slovo. [Pokračovanie v rokovaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov , tlač 183.]
P. Hrušovský, predseda NR SR: (2004-10-27):
(Hlasovanie.) 143 prítomných, 117 za, 3 proti, 22 sa zdržalo, 1 nehlasoval. Pozmeňujúci návrh pána poslanca Bielika sme schválili. Pán spoločný spravodajca, máte odporúčanie? P. Biroš, poslanec: Pán predsedajúci, mám odporúčanie gestorského výboru posunúť hlasovanie do tretieho čítania.
Šeliga, Juraj, podpredseda NR SR (2020-12-03):
Ďakujem. Pani poslankyňa Pleštinská kladie opäť na vás otázku, pán minister. „Ešte predchádzajúce vedenie ministerstva spustilo transformáciu Slovenskej akadémie vied na verejnú inštitúciu. V akom štádiu je tento proces?“ Nech sa páči.
Kollár, Boris, predseda NR SR (2020-07-09):
Ďakujem. Chce reagovať? Nech sa páči. Prosím, zapnite mikrofón.
Bugár, Béla, podpredseda NR SR (2018-09-12):
Pani poslankyňa Cséfalvayová.
Bugár, Béla, podpredseda NR SR (2017-03-22):
Na vystúpenie pána poslanca s faktickou poznámkou ako jediná pani poslankyňa Jurinová. Nech sa páči.
Lehotský, Tomáš, poslanec NR SR (2020-05-12):
Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať.